钦定古今图书集成/明伦汇编/闺媛典/第320卷 > 皇清五十三 > 许丕润妻周氏
## 钦定古今图书集成/明伦汇编/闺媛典/第320卷 > 皇清五十三 > 许丕润妻周氏

按《海宁县志》：“周氏，许丕润妻。丕润家既零落，丙戌四月被兵死，所遗破屋数椽，宅边地二亩。” 氏

年二十有三，二子尚幼，所亲或计之曰：“民以食为天，今食奚从，得盍行乎？” 周曰：“吾义不再辱地，故有桑久芜。” 乃躬率其子，椎髻而前，未明而作，漏尽而息，不数年而其地所出两倍。岁畜蚕，弄机杼，达曙不休，衣食得粗给。又数年，家稍赡。二子先后娶妇，舅姑及夫并克葬，历六十有七年终。